**Pyramid Head** (myös nimellä **Red Pyramid Thing**) on *Silent Hill* -selviytymiskauhupelisarjassa esiintyvä kuvitteellinen hahmo. Se on teurastajan esiliinaan pukeutunut olento, jolla on ruosteisesta metallista muotoiltu pyramidin muotoinen pää. Olento murhaa Silent Hillin kaupunkiin juuttuneita uhrejaan ja pahoinpitelee muita kaduilla vaeltavia hirviöitä, eikä luodit tehoa siihen. Hahmo kantaa mukanaan valtavaa veistä, jonka terä on käänteisellä puolella kahvaan nähden. Hahmon suunnitellut Masahiro Ito on sittemmin paljastanut veitsen olevan saksien terä. Pyramid Headia on kutsuttu pelisarjan "tunnetuimmaksi pahikseksi" ja yhdeksi koko pelimaailman tunnetuimmista hirviöistä. Sitä käytetään myös *Silent Hill* -pelisarjan maskottina.

Ensiesiintymisensä Pyramid Head tekee antagonistina pelissä *Silent Hill 2* (2001), jossa se jahtaa toistuvasti pelihahmo Jamesia ja kuvastaa tämän kokemaa syyllisyyttä, eivätkä muut hahmot voi nähdä sitä. *Silent Hill Homecoming* -pelissä (2008) hahmo esiintyy välianimaatioissa nimellä Bogeyman, mutta ei varsinaisessa pelimaailmassa. *Silent Hill: Downpour* -pelin Bogeyman-hahmon on kuvailtu jäljittelevän Pyramid Headin luonnetta, vaikka hahmo onkin selkeästi erinäköinen. *Downpourin* Bogeyman jahtaa pelihahmo Murphyä lähes koko pelin läpi ja kuvastaa Murphyn hahmon pimeää puolta.

Pyramid Head esiintyy myös elokuvissa *Silent Hill* (2006) ja *Silent Hill: Revelation 3D* (2012). Sen lisäksi hahmolla voi pelata moninpelissä *Dead by Daylight*, jossa siitä käytetään nimeä The Executioner.

Kehitys
-------

*Silent Hill 2:n* taiteellinen ohjaaja Masahiro Ito on paljastanut, että Pyramid Head sai inspiraatiota vuoden 1995 elokuvassa *Braveheart – taipumaton* esiintyvästä huppupäisestä teloittajasta. Samoihin aikoihin Ito työsti taidekoulussa Strange Head -nimistä kuvasarjaa, jossa Pyramid Head alkoi hahmottua.

Lähteet
-------

1. 1 2 3 4 5 6 7  Greenbaum, Aaron: Silent Hill: How Pyramid Head Became a Horror Icon *Den of Geek*.  14.10.2022. Viitattu 1.8.2023.
2. ↑  Lehtonen, Miikka: Retrostelussa Silent Hill 2 – psykologisen kauhun mestariteos ahdistaa vieläkin *Pelaaja*.  8.2.2020. Viitattu 1.8.2023.
3. 1 2  Williamson, James: Why Silent Hill 2's Pyramid Head Has A Backwards Knife (The Real Reason) *Screen Rant*.  7.11.2020. Viitattu 1.8.2023.
4. ↑  Hirsilä, Markus: Silent Hill 2, tästä se Pyramid Head innoittui *Gamereactor*.  17.10.2022. Viitattu 1.8.2023.
5. 1 2  Schildt, Saku: Kaikki tietävät Silent Hillin Pyramid Headin – arvaatko, mistä elokuvasta hahmo sai innoituksensa? *Tilt*.  14.10.2022. Viitattu 1.8.2023.
6. ↑  Saarenoja, Panu: Silent Hill palaa parrasvaloihin Dead by Daylightissa – näe Pyramid Head ja Heather jälleen toiminnassa *Pelaaja*.  26.5.2020. Viitattu 1.8.2023.

Aiheesta muualla
----------------

* Pyramid Head Silent Hill Wikissä

Silent Hill

|  |  |
| --- | --- |
| Pääsarja | 
* *Silent Hill*
* *2*
	+ uusi versio
* *3*
* *4: The Room*
* *Origins*
* *Homecoming*
* *Shattered Memories*
* *Downpour*
* *f*

 |
| Muita pelejä | 
* The Arcade
* Orphan
* The Escape
* HD Collection
* Book of Memories

 |
| Hahmot | 
* Harry Mason
* Heather Mason
* James Sunderland
* Pyramid Head

 |
| Elokuvat | 
* Silent Hill
* Revelation 3D
* Return to Silent Hill

 |
| Aiheeseen liittyvää | 
* Silent Hill Original Soundtracks
* Team Silent

 |